《懊恼曲》
明代·江源

春来庭树啼两鸟，秋缸相对眼双凫。惆怅人生不如物，空房落月照影孤。

君若清尘妾浊水，朱铅久谢形容毁。一生寂寞绿葱中，十年歌舞青楼里。

窦家少妇鸣锦机，富贵不忘炊扊扅。古人往往有如此，今人不迨徒相思。

光阴如流君不惜，万恨千愁日应积。百年身世将何从，不如速化山头石。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。